nb pt is is is is is is la is id is is is en id la en is is is is is is en is en en en is is is is en is is en en cs en is is is hu fr is fr es es is ga ca es en en is is is cs is et is is is is is is is is is is is ro is ca bg is is is is is is is is is is is is en
Helsingjar í Austur-Skaftafellssýslu – Stofnstærð og varpútbreiðsla 2014
Sumarið 2014 var farið á nokkur svæði í Austur-Skaftafellssýslu sem álitið var að helsingjar kynnu að verpa. Hreiðurstæði voru hnitsett og talin á hverjum stað. Vitað var að árið 2009 voru um 40 helsingjahreiður í Austur-Skaftafellssýslu en fyrirfram talið að þeim hefði fjölgað nokkuð síðan þá. Talningin sumarið 2014 leiddi í ljós að hreiðrin voru að minnsta kosti 509. Fjölgun helsingjapara sem verpa á Suðausturlandi hefur því verið mjög hröð síðastliðin ár, eða meira en 1200% aukning á fimm árum.
Síðustu áratugi hefur veðurfar á Íslandi breyst, meðalárshiti hækkað og ársúrkoma aukist. Ef horft er til þess að helsingjar verpa að jafnaði á mun norðlægari stöðum kemur fjölgun helsingjavarpa nokkuð á óvart. Helsingjar hafa hingað til orpið á svölum stöðum s. s. á Grænlandi og Svalbarða. Því er ekki að sjá að skýra megi fjölgunina út frá veðurþáttum. Aðrir þættir líkt og fæðuframboð og landslag spila þar líklega inn í, bæði á Íslandi og öðrum varpstöðum.
Skýrsluna í heild sinni má sjá á vef Náttúrustofu Suðausturlands nattsa.is undir útgefið efni eða hér.
Helsingi í Skógey 27. maí 2014. Ljósmynd Björn Gísli Arnarson.
http://nattsa.is/wp-content/uploads/2015/12/IMG_7899.jpg 3456 5184 Kristín Hermannsdóttir http://nattsa.is/wp-content/uploads/2013/09/Logo-Nattsa.png Kristín Hermannsdóttir2015-12-15 13:19:072015-12-15 13:19:07Helsingjar í Austur-Skaftafellssýslu – Stofnstærð og varpútbreiðsla 2014
19/09/2014/in FRÉTTIR, VERKEFNI /by Snævarr Guðmundsson
Frá lokum 19. aldar hafa miklar breytingar orðið á íslenskum jöklum og þeir hörfað og rýrnað vegna hlýnandi loftslags. Jöklarnir náðu mestu stærð á sögulegum tíma um 1890, eftir nokkurra alda kuldaskeið sem nefnt er litla ísöld. Í nýlegri M.Sc. ritgerð Snævars Guðmundssonar (2014), um Breiðamerkurjökul og Kotárjökul, kemur fram að frá ~1890 til 2010 hopaði sporður Breiðamerkurjökuls rúma 5 km að meðaltali og um 114 ferkm lands kom undan jökli. Jafnframt rýrnaði jökullinn um 69 rúmkm að vatnsgildi eða um 20%. Verkefnið er meðal fyrstu rannsókna sem Náttúrustofa Suðausturlands innir af hendi.
Meðfylgjandi myndir voru teknar 13. september 2014. Þær sýna Breiðamerkurjökul og Jökulsárlón. Ísinn kelfir af jökulsporðinum í lónið og brotnar upp í jaka. Ferlið flýtir fyrir rýrnun jökulsins og hann hopar hraðar. Ísinn rekur tímabundið um sem jakar á lóninu, ferðalöngum til ánægju, en bráðnar að lokum  og hverfur.
Vestur- og Miðarmur Breiðamerkurjökuls. Einnig sjást Máfabyggðir (uppi t. v.) og Esjufjöll (ofan við miðja mynd). Ljósm. Snævarr Guðmundsson, 13. september 2014.
Breiðamerkurjökull kelfir í Jökulsárlón, þ. e. það brýtur af jöklinum og. Ísinn kelfir af jökulsporðunum í lónin og brotnar upp í jaka sem reka á lóninu, ferðalöngum til ánægju, uns þeir bráðna. Ljósm. Snævarr Guðmundsson, 13. september 2014.
http://nattsa.is/wp-content/uploads/2014/09/SG_brmjkl-2.jpg 680 1024 Snævarr Guðmundsson http://nattsa.is/wp-content/uploads/2013/09/Logo-Nattsa.png Snævarr Guðmundsson2014-09-19 14:08:242014-09-19 14:23:39Jöklabreytingar á Breiðamerkurjökli
Náttúrustígur – líkan af sólkerfinu
16/06/2014/in VERKEFNI /by Kristín Hermannsdóttir
Við göngustíg sem liggur vestanmegin við byggðina á Höfn í Hornafirði er verið að koma upp líkani af sólkerfinu, en ætlunin í framtíðinni er að koma þar fyrir upplýsingum um náttúruna í víðu samhengi. Frá stígnum er frábært útsýni til jökla og suðausturhluta Vatnajökulsþjóðgarðs. Fyrsta skrefið í gerð Náttúrustígs er að koma fyrir líkani að sólkerfinu í réttum hlutföllum, hvað varðar stærð og fjarlægðir.  Út frá líkani af sólkerfinu gerir fólk sér frekar grein fyrir smæð jarðarinnar, smæð Íslands og okkar sjálfra. Jörðin er eini staðurinn í okkar sólkerfi þar sem líf þrífst svo líkanið minnir á mikilvægi þess að umgangast náttúruna vel, allt umhverfið og jörðina í heild sinni.
Við það að sjá og upplifa smæð jarðarinnar, Íslands og okkar í samanburði við sólina og aðrar reikistjörnur er ætlunin að fá fólk til þess að hugsa um mikilvægi þess að ganga vel um náttúruna og það sem við höfum. Sólkerfið mun einnig nýtast skólunum til kennslu, en allir geta notið þess að skoða líkanið og lesa á skilti sem sett verða við það. Skilti með helstu upplýsingum verða við hverja reikistjörnu auk Ceres og Plútó.  Hér að neðan eru krækjur á frekari upplýsingar en koma fram á skiltunum. Einng verður rafræn útgáfa bæklings um stíginn sett hér að neðan þegar hann verður tilbúinn.
http://nattsa.is/wp-content/uploads/2014/06/20140603_132714.jpg 2560 1920 Kristín Hermannsdóttir http://nattsa.is/wp-content/uploads/2013/09/Logo-Nattsa.png Kristín Hermannsdóttir2014-06-16 11:47:102014-07-04 11:36:19Náttúrustígur - líkan af sólkerfinu
Page 1 of 212
Helsingjar í Austur-Skaftafellssýslu – Stofnstærð og varpútbreiðsla 2014
Náttúrustígur – líkan af sólkerfinu
Myndun jökulrennunnar undir Breiðamerkurjökli
780 Höfn í Hornafirði
Skúmey í Jökulsárlóni – landmótun og lífríki
Uppskerutap vegna ágangs gæsa í ræktarlönd í Austur-Skaftafellssýslu 2017
Nýir starfsmenn hjá Náttúrustofu Suðausturlands
Úrkoma á Höfn í maí 2018
© 2015 NÁTTSA | KT: 440213-0490 | Litlubrú 2 | 780 Höfn í Hornafirði | Sími: 470 8060 | Netfang: info@nattsa.is | Vefur: DIMMS